**Ministru kabineta noteikumu projekta „** **Par Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta „Par Apvienoto Nāciju Organizācijas 1979. gada 13. Novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumiem” (turpmāk –projekts) sagatavots pēc Vides aizsardzības un reģionālās attīstības ministrijas iniciatīvas saskaņā ar Ministru kabineta iekārtas likuma 31. panta pirmās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” mērķi ir, valstīm sadarbojoties Eiropas kontinenta un mērogā, kā arī Kanādai un ASV, samazināt četru atmosfēru piesārņojošo vielu- sēra dioksīda (SO2), slāpekļa oksīdu (NOx), gaistošo organisko savienojumu (GOS) un amonjaka (NH3), kā arī daļiņu (PM2,5) izmešus atmosfērā un secīgi- to pārrobežu pārnesi.  Protokola grozījumi, kas tiek pieņemt ar šo projektu nosaka pieļaujamo emisiju apjomus katrai valstij, kas jāsasniedz līdz 2020. gadam. Tāpat protokola grozījumi nosaka robežvērtības emisijām no atsevišķiem konkrētiem emisiju avotiem, piemēram, sadedzināšanas iekārtām, elektroenerģijas ražošanas, ķīmiskajām tīrītavām, autotransporta u.c.  Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumiem ienešana Latvijas tiesību sistēmā ir svarīga kā Latvijas artava protokola spēkā stāšanās nodrošināšanā, jo protokola grozījumi saskaņā ar Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos Izpildinstitūcijas 30. sanāksmes lēmumu 2012/2 stājas spēkā deviņdesmitajā dienā pēc brīža, kad depozitārijā ir iesniegti divas trešdaļas no Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumiem” pušu ratifikācijas paziņojumi. Pašlaik (informācija uz 2018.gada aprīli) minētā protokola grozījumus ir pieņēmušas desmit[[1]](#footnote-1) no 27[[2]](#footnote-2) valstīm, kas to ratificējušas – Kanāda, Čehija, Eiropas Savienība, Somija, Vācija, Holande, Slovākija, Spānija, Zviedrija un ASV. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija |
| 4. | Cita informācija | Eiropas Savienības līmenī no Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumiem izrietošo saistību ieviešana tiek risināta ar Eiropas Parlamenta un Padomes 2016. gada 14. decembra Direktīvu 2016/2284/ES par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (turpmāk – NEC direktīva[[3]](#footnote-3)), kas Latvijā tiek pārņemta ar Valsts sekretāru 2018. gada 24. maija sanāksmē izsludināto Ministru kabineta noteikumu projektu “Noteikumi par valsts kopējo gaisu piesārņojošo vielu emisiju samazināšanu un uzskaiti” (VSS-505).  NEC direktīvā noteiktie, Valsts sekretāru 2018. gada 24. maija sanāksmē izsludinātajā Ministru kabineta noteikumu projektā “Noteikumi par valsts kopējo gaisu piesārņojošo vielu emisiju samazināšanu un uzskaiti” (VSS-505) pārņemtie un Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokola “Par paskābināšanas, eitrofikācijas un piezemes ozona līmeņa samazināšanu” grozījumos noteiktie emisiju samazināšanas mērķi ir savstarpēji saskaņoti- tie abi vērsti uz antropogēnā gaisa piesārņojuma radītās negatīvās ietekmes uz cilvēku veselību un vidi samazināšanu.  Kā protokola grozījumu latviešu valodas versija tiek izmantots Eiropas Komisijas sagatavotais tulkojums no Padomes 2017. gada 17. jūlija Lēmuma 2017/1757/ES par to, lai Eiropas Savienības vārdā pieņemtu grozījumu 1979. gada Konvencijas par gaisa pārrobežu piesārņojumu lielos attālumos 1999. gada Protokolā par paskābināšanas, eitrofikācijas un piezemes ozona līmeņa samazināšanu[[4]](#footnote-4).  Protokola grozījumu angļu valodas versija ir iegūta no Ženēvas konvencijas par robežšķērsojošo gaisa piesārņošanu lielos attālumos Izpildinstitūcijas 30. sanāksmes lēmuma 2012/2, kas pieejams UNECE interneta vietnē pie Ženēvas konvencijas Izpildinstitūcijas lēmumu apkopojumiem:  https://www.unece.org/env/lrtap/executivebody/eb\_decision.html. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta primārā ietekme skar valsts institūcijas, jo Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokolā “Par paskābināšanas, eitrofikācijas un piezemes ozona līmeņa samazināšanu” grozījumiem” noteiktās saistības uzņemas valsts, līdz ar to saistības, kas izriet no minētā protokola ienešanas Latvijas tiesību sistēmā, būs nepieciešams ņemt vērā politikas veidošanā.  Sabiedrība kopumā, pašvaldības, komersanti un iedzīvotāji var tikt ietekmēti sekundāri ar tiem lēmumiem, kurus valsts institūcijas pieņems, lai nodrošinātu atbilstību minētajā protokolā noteiktajām saistībām.  Protokola grozījumu ienešana Latvijas tiesību sistēmā dos ieguldījumu tam, lai protokola grozījumi stātos spēkā un secīgi - kļūtu saistoši tām protokola pusēm, kas to ratificējušas, bet kas nav Eiropas Savienības dalībvalstis. Protokola grozījumu ienešanas Latvijas tiesību sistēmā ietekme nepārsniegs ietekmi, kādu izraisa NEC direktīvas prasības, jo NEC direktīvas prasības pilnībā ietver no protokola grozījumiem izrietošās saistības, un jau pašlaik ir saistošas Latvijai.  Faktiskā ietekme uz gaisa kvalitāti un sabiedrības mērķgrupām ir atkarīga no konkrētajiem pieņemtajiem lēmumiem Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos “Par paskābināšanas, eitrofikācijas un piezemes ozona līmeņa samazināšanu” grozījumiem” protokola īstenošanā.  Projekta izpildē iesaistīta valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, kam arī līdz šim ir bijuši deleģēti pienākumi attiecībā uz Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos un tās protokoliem - 1991. gada 18. novembra Ženēvas protokols “Par gaistošo organisko savienojumu emisiju vai to pārrobežu plūsmu kontroli”, 1994. gada 14. jūnija Oslo protokols “Par tālāko sēra izmešu samazināšanu”, 1998. gada 24. jūnija Orhusas protokols “Par noturīgajiem organiskajiem piesārņotājiem”, 1998. gada 24. jūnija Orhusas protokols “Par smagajiem metāliem” un 1999. gada 30. novembra Gēteborgas protokols “Par paskābināšanas, eitrofikācijas un piezemes ozona līmeņa samazināšanu”. Paredzams, ka valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” deleģēto uzdevumu apjoms šī Ministru kabineta noteikumu projekta rezultātā nemainīsies. |
| 2. | Tiesiskā regulējuma ietekme uz tautsaimniecību un administratīvo slogu | Protokola grozījumu ienešanaa Latvijas tiesību sistēmā pēc būtības neietekmē tautsaimniecību un administratīvo slogu.  Saistības, ko valsts uzņemas, Ministru kabinetam izdodot Ministru kabineta noteikumus,, ir ietvertas Valsts sekretāru 2018. gada 24. maija sanāksmē izsludinātajā Ministru kabineta noteikumu projektā “Noteikumi par valsts kopējo gaisu piesārņojošo vielu emisiju samazināšanu un uzskaiti” (VSS-505), kura anotācijā ir apskatīta attiecīgā ietekme. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1979. gada Ženēvas Konvencijas par robežšķērsojošo gaisa piesārņošanu lielos attālumos 1999. gada protokols "Par paskābināšanas, eitrofikācijas un piezemes ozona slāņa samazināšanu".  Pušu atbilstību saistībām, ko tās uzņēmušās, saskaņā ar 1979. gada Ženēvas Konvencijas par robežšķērsojošo gaisa piesārņošanu lielos attālumos 1999. gada protokola “Par paskābināšanas, eitrofikācijas un piezemes ozona slāņa samazināšanu” 9. pantu izskata Ieviešanas Komiteja (izveidota ar konvencijas Izpildinstitūcijas lēmumu 1997/2). |
| 3. | Cita informācija | Saistības, ko valsts uzņemas atbilstoši protokola grozījumiem, saskan ar prasībām, kādas nosaka NEC direktīva, kas Latvijā tiek pārņemta ar Valsts sekretāru 2018. gada 24. maija sanāksmē izsludināto Ministru kabineta noteikumu projektu “Noteikumi par valsts kopējo gaisu piesārņojošo vielu emisiju samazināšanu un uzskaiti” (VSS-505). |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Projekts ievietots Vides aizsardzības un reģionālās attīstības ministrijas tīmekļvietnē www.varam.gov.lv 2018. gada 19. aprīlī. |
| 3. | Sabiedrības līdzdalības rezultāti | Viedokļi no sabiedrības pārstāvjiem nav saņemti (situācija līdz 2018. gada 6. augustam). |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē un nemaina projekta izstrādē iesaistītās institūcijas funkcijas un uzdevumus un neietekmē tās cilvēkresursus un papildus nepieciešamību pēc tiem. Veidot jaunas institūcijas, likvidēt vai reorganizēt esošās nav nepieciešams. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Pļavinskis 67026509

Janis.Plavinskis@varam.gov.lv

1. Avots: https://treaties.un.org/Pages/ViewDetails.aspx?src=TREATY&mtdsg\_no=XXVII-1-k&chapter=27&clang=\_en [↑](#footnote-ref-1)
2. Avots: https://treaties.un.org/Pages/ViewDetails.aspx?src=TREATY&mtdsg\_no=XXVII-1-h&chapter=27&clang=\_en [↑](#footnote-ref-2)
3. http://eur-lex.europa.eu/legal-content/LV/TXT/?qid=1521469092233&uri=CELEX:32016L2284 [↑](#footnote-ref-3)
4. Avots:https://eur-lex.europa.eu/legal-content/lv/TXT/?uri=CELEX:32017D1757 [↑](#footnote-ref-4)